Avo Kaljulaid
Avo Kaljulaid (4. mai 1936 Pärnu – 14. märts 2003 Pärnu), oli eesti võrkpallur ja sõudja. Lõ­petas 1954 Pärnus keskkooli ja 1958 TRÜ KKT. Alustas sportimist 1948 Pärnu 3. mittetäielikus keskkoolis Helgi Vets-Kuuda ja Melvin Danieli suunamisel, jätkas Pärnu LNSK-s ja Spartakis. Tuli võrkpallis TPedI ja Tallinna Kalevi meeskonnas 1961–1963 3 korral Eesti meistriks ja sai 1956 NL-i maaspordiühingute mv-tel pronksi. Kuulus 1963 NL-i rahvaste spartakiaadil 8. koha saavutanud Eesti koondisse. Meistersportlane (1963). Tuli Eesti meistriks ka sõudmises (kaheksapaadil, 1956). Töötas 1958–1978 Jõu kesknõukogus treenerina ja pedagoogina, aastast 1978 Pärnu ehitusettevõtetes profülaktika ja ohutustehnika vaneminsenerina ning puusepana.